**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T2‑338 „DĖL STEBĖTOJŲ SKYRIMO Į KLAIPĖDOS MIESTE ESANČIŲ VIEŠŲJŲ ASMENS SVEIKATOS PRIEŽIŪROS ĮSTAIGŲ STEBĖTOJŲ TARYBAS“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Šiuo sprendimu bus pakeisti stebėtojai įVšĮ Klaipėdos universitetinės ligoninės stebėtojų tarybą.

**2. Projekto rengimo priežastys ir kuo remiantis parengtas sprendimo projektas.**

Vadovaujantis LR sveikatos priežiūros įstaigų įstatymo 33 straipsnio 3 ir 4 dalimis, Klaipėdos miesto savivaldybės taryba 2015 m. gruodžio 22 d. sprendimu Nr. T2‑338 „Dėl stebėtojų skyrimo į Klaipėdos mieste esančių viešųjų asmens sveikatos priežiūros įstaigų stebėtojų tarybas“ paskyrė po 1 Tarybos narį ir po 1 visuomenės atstovą į 9 Klaipėdos miesto viešųjų asmens sveikatos priežiūros įstaigų, kurių steigėja yra Taryba, ir į 3 Klaipėdos mieste esančių viešųjų asmens sveikatos priežiūros įstaigų, kurių steigėjai yra kiti juridiniai asmenys, stebėtojų tarybas.

Gautas Klaipėdos miesto savivaldybės tarybos narės V. Žvikienės atsisakymas būti stebėtoja VšĮ Klaipėdos universitetinės ligoninės stebėtojų taryboje. Vietoje jos mero teikimu siūloma skirti Klaipėdos miesto savivaldybės tarybos narį V. Vareikį.

Mirus prof. S. Vaitekūnui, buvusiam visuomenės atstovu VšĮ Klaipėdos universitetinės ligoninės stebėtojų taryboje, mero teikimu į VšĮ Klaipėdos universitetinės ligoninės stebėtojų taryboją visuomenės atstovu siūloma skirti V. Greičiūną. Visuomenės atstovas į Klaipėdos miesto savivaldybės teritorijoje esančių viešųjų asmens sveikatos priežiūros įstaigų stebėtojų tarybas skiriamas vadovaujatis 2015-09-24 Klaipėdos miesto savivaldybės tarybos patvirtintu sprendimu Nr. T2-254, kuriuo nustatyta, kad visuomenės atstovais į viešųjų asmens sveikatos priežiūros įstaigų, esančių savivaldybės teritorijoje, stebėtojų tarybas *mero teikimu* gali būti skiriami Klaipėdos miesto garbės piliečiai, kultūros magistrai, valstybinius apdovanojimus gavę asmenys, Klaipėdos aukštųjų mokyklų, Klaipėdos ugdymo įstaigų vadovų asociacijos, Klaipėdos pramonininkų asociacijos, Klaipėdos prekybos, pramonės ir amatų rūmų deleguoti asmenys.

**3. Kokių rezultatų laukiama.**

Tarybos sprendimas užtikrins Lietuvos Respublikos sveikatos priežiūros įstaigų įstatymo įgyvendinimą. VšĮ Klaipėdos universitetinės ligoninės veiklos viešumui užtikrinti bus paskirti stebėtojai į įstaigos stebėtojų tarybą.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo bei Teisės skyrių specialistai, Socialinių reikalų departamento direktorius, mero pavaduotojas.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra**.**

**6. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: įgyvendinant Lietuvos Respublikos sveikatos priežiūros įstaigų įstatymą, veiks pilna VšĮ Klaipėdos universitetinės ligoninės stebėtojų taryba.

Neigiamos pasekmės: nenumatoma.

**PRIDEDAMA:**

1. Teisės aktai, 2 lapai.
2. V. Žvikienės rašto „Dėl pasitraukimo iš stebėtojų tarybų“ kopija, 1 lapas.

3. VšĮ Klaipėdos universitetinės ligoninės jungtinės profesinių sąjungų atstovybės rašto kopija, 1 lapas.

Sveikatos apsaugos skyriaus vedėja Janina Asadauskienė